REGULAMENTUL DE PUNERE ÎN APLICARE (UE) 2023/116 AL COMISIEI

din 16 ianuarie 2023

de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de aprobare a substanței active oxamil

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,

întrucât:

(1) Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

(2) Regulamentul de punere în aplicare (UE) 2021/2068 al Comisiei (3) a prelungit perioada de aprobare a substanței active oxamil până la 31 ianuarie 2023.

(3) O cerere de reînnoire a aprobării substanței active oxamil a fost transmisă în conformitate cu Regulamentul de punere în aplicare (UE) nr. 844/2012 al Comisiei (4).

(4) Deși concluzia Autorității Europene pentru Siguranța Alimentară (5) privind evaluarea substanței active oxamil este disponibilă, iar Comisia a inițiat discuții în cadrul Comitetului permanent pentru plante, animale, produse alimentare și hrană pentru animale, se pare că aprobarea ca expira totuși înainte de luarea unei decizii cu privire la reînnoire. Prin urmare, întrucât această întârziere s-a produs din motive independente de voința solicitantului, este necesar să se prelungească aprobarea pentru o perioadă limitată de timp pentru a permite finalizarea evaluării necesare în vederea luării unei decizii cu privire la cererea de reînnoire a aprobării.

(5) În cazul în care Comisia trebuie să adopte un regulament care să prevadă că aprobarea oxamilului nu se reînnoiește deoarece nu sunt îndeplinite criteriile de aprobare, Comisia va stabili ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. Cât privește cazul în care Comisia trebuie să adopte un regulament care să prevadă reînnoirea aprobării oxamilului, Comisia va urmări să stabilească, în funcție de circumstanțe, cea mai timpurie dată posibilă de punere în aplicare.

(6) Prin urmare, este necesar ca Regulamentul de punere în aplicare (UE) nr. 540/2011 să fie modificat în consecință.

(7) Ținând seama de faptul că aprobarea actuală a oxamilului expiră la 31 ianuarie 2023, este necesar ca prezentul regulament să intre în vigoare cât mai curând posibil.

(8) Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

ADOPTĂ PREZENTUL REGULAMENT:

Articolul 1 În partea A a anexei la Regulamentul de punere în aplicare (UE) nr. 540/2011, în a șasea coloană, „Expirarea aprobării”, la rândul 116, referitor la oxamil, data se înlocuiește cu „31 octombrie 2023”.

Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene.

Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 ianuarie 2023. Pentru Comisie Președinta Ursula VON DER LEYEN

(1) JO L 309, 24.11.2009, p. 1.

(2) Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

(3) Regulamentul de punere în aplicare (UE) 2021/2068 al Comisiei din 25 noiembrie 2021 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active benfluralin, dimoxistrobin, fluazinam, flutolanil, mecoprop-P, mepiquat, metiram, oxamil și piraclostrobin (JO L 421, 26.11.2021, p. 25).

(4) Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

Deși Regulamentul de punere în aplicare (UE) nr. 844/2012 a fost abrogat prin Regulamentul de punere în aplicare (UE) 2020/1740 al Comisiei (JO L 392, 23.11.2020, p. 20), dispozițiile privind reînnoirea aprobării substanțelor active prevăzute în Regulamentul (UE) nr. 844/2012 continuă să se aplice în conformitate cu articolul 17 din Regulamentul de punere în aplicare (UE) 2020/1740.

(5) EFSA (Autoritatea pentru Siguranța Alimentară), 2022. Conclusion on the peer review of the pesticide risk assessment of the active substance thiram (Concluzia evaluării inter pares a riscului utilizării substanței active oxamil ca pesticid). EFSA Journal 2022;20(5):7296. https://doi.org/10.2903/j.efsa.2022.7296.